Diari Oficial de la Generalitat Valenciana


Sumari del DOGV 5172, del 09-01-2006 (2006/92)

Estimació del recurs de reposició presentat per CCOO contra el Decret de data 19 d'octubre de 2005 d'aprovació de les bases que han de regir les convocatòries de les proves selectives per a proveir en propietat places d'oficial i agent de la policia local. (Exp. 4-146/2005 i 4-147/2005).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5172

Data del DOGV
:   09-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/92


Organisme emissor
:   Ajuntament de Tavernes de la Valldigna

Tipus de document
:   Anunci

Estimació del recurs de reposició presentat per CCOO contra el Decret de data 19 d'octubre de 2005 d'aprovació de les bases que han de regir les convocatòries de les proves selectives per a proveir en propietat places d'oficial i agent de la policia local. (Exp. 4-146/2005 i 4-147/2005). [2006/M92]
  
En relació als expedients 4-146/2005 i 4147/2005, sobre provisió en propietat de les places d'oficial i agent de la policia local incloses a l'oferta d'ocupació pública d'aquest Ajuntament, (bases publicades al DOGV de data 14 i 15 de desembre de 2005, respectivament), a la vista de la nova normativa autonòmica regulador de l'accés als cossos de policia local (publicada al DOGV de data 2 de desembre de 2005), així com el recurs de reposició presentat per CCOO contra el decret d'aprovació de les referides bases, l'Alcaldia Presidència, mitjançant Decret de data 20 de desembre de 2005, ha resolt el següent:
  
Primer. Estimar el recurs de reposició presentat per CCOO i deixar sense efecte el Decret de la Regidoria Delegació d'Urbanisme, Personal, Foment Local i Administració, de data 19 d'octubre de 2005, sobre aprovació de les bases que han de regir les convocatòries de les proves selectives per a proveir en propietat places d'oficial de la policia local. (Exp. 4-146/2005).
  
Segon. Estimar el recurs de reposició presentat per CCOO i deixar sense efecte el Decret de la Regidoria Delegació d'Urbanisme, Personal, Foment Local i Administració, de data 19 d'octubre de 2005, sobre aprovació de les bases que han de regir les convocatòries de les proves selectives per a proveir en propietat places d'agent de la policia local. (Exp. 4-147/2005).
  
Tercer. Donar publicitat de tot això mitjançant la inserció del corresponent anunci en el Butlletí Oficial de la Província de València i en el Diari Oficial de la Generalitat Valenciana, així com al tauler d'edictes municipal.
  
La qual cosa es fa pública per a general coneixement i efectes escaients.
  
Aquest acte, de conformitat amb el que estableix l'article 52.2 de la Llei 7/1985, de 2 d'abril, Reguladora de les Bases del Règim Local, així com l'article 109 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, posa fi a la via administrativa.
  
Contra este podrà interposar, amb caràcter potestatiu, recurs de reposició o impugnar-lo directament davant la jurisdicció contenciosa administrativa.
  
En el supòsit que opte per la interposició del recurs de reposició, ho farà davant de l'òrgan municipal que va dictar l'acte i en el termini d'un mes comptador des del dia següent al que va tenir lloc la notificació o publicació de l'acte, devent tenir en compte que la seua interposició impedirà, fins la seua resolució expressa o presumpta, la utilització de la via contenciosa administrativa de conformitat amb el que disposa la Llei 4/1999, de modificació de la Llei 30/1992.
  
El recurs caldrà que es resolga i es notifique en el termini d'un mes, entenent-se desestimat i quedant oberta la via contenciosa administrativa en cas contrari.
  
En el supòsit que es decidisca interposar el recurs contenciós administratiu directament, ho farà, davant del Jutjat Contenciós Administratiu de València, en el termini de dos mesos comptats des del dia següent al que ha rebut la notificació o s'haja publicat, de conformitat amb el que es disposa en els articles, 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercitar qualsevol altra acció o recurs que estime convenient per a la defensa dels seus drets.